Er lífsvon eftir öll lætin?

Borgarahreyfingin stóð sig ágætlega í síðustu kosningum og fékk fjóra þingmenn kjörna. Á undra skömmum tíma var svo málum Borgarahreyfingarinnar klúðrað þannig að flokkurinn átti engan þingmann! Sú þróun mála hlýtur að vera einhvers konar met, þótt hvergi sé það skráð.

Fréttin af þessu formannskjöri kom mér á óvart. Ég hélt að þessi flokkur væri steindauður og rúinn öllu trausti eftir allt braukið og bramlið sem þjóðin fylgdist furðu lostin með.

Einhver lífsandi virðist þó leynast í flokknum og ekki ástæða til annars en að óska nýju stjórninni velfarnaðar í störfum sínum.

Fyrri ummæli:
Við erum þarna ennþá - hvað sem verður. Hinir flokkarnir eru og verða ekki valkostur í mínum huga.

Kveðja að norðan.

Tja hugsanlega munu einhver framboð sameinast og af hverju ekki þá besti og borgarahreyfingin.

-Sameinuð stöndum vér og sundruð föllum vér- er eitthvað sem við ættum að fara taka alvarlega ef við ætlum okkur að byggja hér mannsæmandi samfélag.

Kveðja að norðan.

||

Það sjálfsagt hjálpar Borgarahreyfingunni að draga andann að hún fær greitt úr Ríkissjóði, það framlag er fjögurra manna þingflokki ber.

||

Góð athugasemd Kristinn Karl. Ég leyfi mér að vænta þess að ný stjórn horfi til breiðari samstöðu og þá með fulltrúum Hreyfingarinnar, Frjálslynda flokksins, Íslandshreyfingar Ómars Ragnarssonar og síðast en ekki síst þeim óþægu úr V.g.

Það gæti tekið tíma að sameina þessa hópa en tilreyndin er mikillar orku verð.

||

Nú skortir á mína þekkingu varðandi innlegg #4, er það svo að Borgarahreyfingin fær greitt úr ríkssjóði en ekki Hreyfingin og VG sem þingmennirnir tiheyra núna? Það er eitthvað sem passar ekki í þessu, ef menn skiptir um flokk, verður þá framlag ríkisins eftir í gamla flokknum en þingsætið og atkvæðið fer í annan flokk? Fyrirgefið fávisku mína.

||

Hárrétt ályktað Axel Jóhann. Ekki ákaflega geðslegt svo sem en ekki hefur þótt ástæða til að endurskoða þetta undarlega ákvæði sem reyndar hefur nú ekki fyrr orðið svo þverstætt í framkvæmd.

||

Það væri eðlilegast Björn.

||

Svo er eitt sem kannski flækir málin enn frekar. Það er það að Borgarahreyfingin, samdi við Samfylkingu á sínum tíma um stuðning við ESBumsóknina, gegn setu í nokkrum þingnefndum. Við þann samning stóðu þáverandi (núverandi) þingmenn Borgarahreyfingarinnar ekki við, eftir að nefndarkosningum var lokið, að Þráni Bertelsyni undanskyldum. Upp frá þeim atburði gerðist Þráinn óháður og hin þrjú afmáðu Borgara úr nafni þeirrar Hreyfingar sem þau segjast sitja á þingi fyrir.

||

Fjórmenningarnir voru kosnir af lista O til þings. O listinn kostaði baráttuna og þá lá ljóst fyrir að segðu þingmennirnir sig af listanum þá þýddi það ekki að peningar Borgarahreyfingarinnar fylgdu. Mér finnst það líka mjög eðlilegt þannig náði t.d. Íslandshreyfingin ákveðnum fjölda kjósenda og fékk því fjárveitingu úr Ríkissjóði á kjörtímabilinu 2007 til 2009 og sú fjárveiting fór í að greiða skuldir Íslandshreyfingarinnar vegna framboðsins. Íslandshreyfingin fékk hins vegar engan mann kjörinn á þing. Á framboðslistum er fjöldinn allur af fólki og Borgarahreyfingin hefði aldrei fengið fjóra kjörna nema fyrir það að hún náði að bjóða fram lista í öllum kjördæmum. Það var tilviljun að þessi fjögur voru í efstu sætum og þá kannski segja að það hafi verið af því þau voru áköfust í að vera fremst. Sum þeirra báru fyrir sig að hafa svo mikinn tíma og gætu vel eytt honum í kosningabaráttu. Svo yfirgáfu þessi þrjú Borgarahreyfinguna í fýlu yfir því að lög hennar væru ekki eins og þau vildu hafa þau. Margt hafa þau gert vel á þingi en þau eru þar bara sem sólóistar en tala oft fyrir ágætum hagsmunum. Þau fá sem þingmenn fjárveitingu til að kosta kaup á ráðgjöf og Alþingi greiðir kaup framkvæmdastjóra þeirra þannig að þau eru ekkert illa sett. Peningar Borgarahreyfingarinnar hafa farið t.d. í að reka n.k. Alþýðuhús í túnunum og til að styrkja mannúðarsamtök og fleira. Eitthvað sem er alveg í anda þess sem Borgarahreyfingin fékk atkvæði sín út á. Þráinn hefur einnig að mestu leyti fylgt þeirri stefnuskrá Borgarahreyfingarinnar sem hann var kosinn út af.

||

Ég vil til að byrja með óska Borgarahreyfingunni til hamingju með nýja stjórn og góðann landsfund og óska þeim alls góðs í framtíðinni.

Þeir sem vilja tjá sig svona mikið um hlutina ættu að kynna sér þá, eitt dæmi að þó svo að BH hafi fengið allann þann pening sem þau fá fyrir að hafa komið ákveðið mörgum mönnum á þing þá hafa þau gert marga mjög góða hluti og ber þar hæst Húsið sem þau reka og þið viðtið sjálfsagt allt um og ef ekki ættuð þið að kynna ykkur það, en einmitt það að þinghópurinn hélt sætum sínum varð til þess að ég skipti um skoðun, ég var á þeirri skoðun að flokkurinn ætti atkvæðin en svo er auðvitað ekki og það var einmitt það sem varð til þess að þau fóru það átti einmitt að stýra þeim á einhverskonar flokksræðinótum og við sem viljum kjósa einstaklinga á þing sjáum þetta þannig að þá er ekki einhverskonar flokkseigendafélag sem er að stjórna þeim.

Kristinn Karl:

Það er alrangt að einhverjir slíkir samningar hafi verið gerðir við Samfylkinguna, þetta er beinlínis rangt og Kristinn Karl kyntu þér það sem þú ert að segja á heimasíðu Hreyfingarinnar http://hreyfingin.is/ þinghópurinn hefur unnið margt skoðiði það og berið svo saman við hvað SF og VG höfðu gert þegar þau komust loks í ríkisstjórn og þið munuð verða fyrir vonbryggðum og athugið annað að þau eru bara þrjú og breyta ekki heiminum á einum vetri með allt þingið á móti sér og samherjana líka í byrjun, Hreyfingin starfar algerlega eftir upphaflegri stefnuskrá BH og hefur gengið mjög vel.

Þið getið kynnt ykkur allt sem þið viljið um Hreyfingun ef þið bara nenntuð því.

Einar, þið eruð algerlega að rugla saman ESB umræðu og svo öllu hinu, það er alrangt að Þráinn hafi að mestu unnið eftir stefnuskrá BH aftur þvert á móti hefur þinghópurinn alfarið unnið eftir stefnuskrá BH enda er það líka stefnuskrá Hreyfingarinnar enda var aldrei málefnalegur ágreiningur.

Varðandi greiðslur úr sjóðum almennings til uppihalds félagsheimila pólitískra flokka þá er Hreyfingin búin að reyna töluvert til þess að fá þeirri aðferðarfræði breytt sem nú er notuð, en sem fyrri daginn verndar fjórflokkurinn það mál sem mörg önnur.

||

Hér er lesefni fyrir ykkur fróðleiksfúsum menn, það fer ekki á milli mála að margir hafa áhuga á að tjá sig en aftur mun minni á að vita um hvað þeir eru að tjá sig.

http://www.svipan.is/?p=11725

Ummæli:
Eftir tillögum þeirra þriggja þá eiga þau bara að vera í lausu lofti en Borgarahreyfingin átti að vera félag en ekki með neina félagaskrá ( sic ) en átti samt að vera með stjórn. Um greiðslur úr almannasjóðum þá er ekkert vit í því að 3 úr 240 manna frambjóðendahópi fái ríkisframlag merkt framboðslistanum. Framboð er listinn og ekki er fullnægjandi skv. lögum um kosningar til Alþingis að aðeins einn einstaklingur sé á framboðslista eða heldur Högni að O-listi hefði fengið einhver atkvæði ef slíkt hefði verið leyfilegt og framboðslistar O hefðu litið svona út

Reykjavík- Norður

1.sæti Birgitta Jónsdóttir vefhönnuður

2.sæti engin

3.sæti engin

Reykjavík- Suður

1. sæti, Þráinn Bertelsson rithöfundur

2.sæti, enginn

Suðurkjördæmi

1. sæti, Margrét Tryggvadóttir, Bókmenntafræðingur

2.sæti til 20 sæti engin í þeim sætum

Suðvesturkjördæmi

1.sæti, Þór Saari, Hagfræðingur

Slíkur listi hefði aldrei fengið nema 68 atkvæði samtals og engan þingmann og ekkert framlag úr ríkissjóði. Framlagið úr Ríkissjóði er m.a. til að gera fátækum framboðum kleift að bjóða fram án þess að frambjóðendur fari á hausinn við það.

Verkefni: Uppbyggilegir eiginleikar
Merking: Ræða ákveðna punkta;Leggja eitthvað markvert til samtalsins og hvetja til skoðanaskipta